Συντεταγμένες: 52°14′0″N 16°56′0″E﻿ / ﻿52.23333°N 16.93333°E﻿ / 52.23333; 16.93333

Το **Ρογκάλιν** (πολωνικά: *Rogalin*) είναι χωριό στη δυτική Πολωνία, που βρίσκεται δίπλα στον ποταμό Βάρτα. Βρίσκεται περίπου 7 χιλιόμετρα ανατολικά της Μοσίνα και 19 χιλιόμετρα νότια της μητροπολιτικής πόλης του Πόζναν. Είναι διάσημο για το Πάρκο Τοπίου Ρογκάλιν (με τις παλαιότερες βελανιδιές στην Πολωνία), το μπαρόκ παλάτι, την γκαλερί τέχνης και τη νεοκλασική εκκλησία με το μαυσωλείο της οικογένειας Ρατσίνσκι.

Επισκόπηση
----------

Το Ρογκάλιν είναι κυρίως διάσημο για το μπαρόκ παλάτι του 18ου αιώνα της οικογένειας Ρατσίνσκι και τη γειτονική Πινακοθήκη Ρατσίνσκι, όπου στεγάζεται μια μόνιμη έκθεση ζωγραφικής από Πολωνούς και ξένους καλλιτέχνες διεθνούς φήμης, όπως ο Ιπολίτ-Πωλ Ντελαρός και ο Κλωντ Μονέ, καθώς και οι διάσημος μεγάλου μεγέθους πίνακας του Γιαν Ματέικο, *Joanna d'Arc* *(δείτε ένα μέρος παρακάτω)*. Η γκαλερί ιδρύθηκε από τον Κόμη Έντβαρντ Αλεξάντερ Ρατσίνσκι. Το Ρογκάλιν είναι επίσης γνωστό για τις 800 ετών βελανιδιές στις πλημμυρικές περιοχές του Βάρτα και για την ιστορική Εκκλησία του Αγίου Μαρκελλίνου, της οποίας η σχεδίαση είναι εμπνευσμένη από το ρωμαϊκό ναό *Maison Carrée* στη Νιμ της Γαλλίας.

 Εκκλησία του Αγίου Μαρκελλίνου, με το Μαυσωλείο της οικογένειας Ρατσίνσκι
Ο τελευταίος ιδιοκτήτης του κτήματος ήταν ο Κόμης Έντβαρντ Αλεξάντερ Ρατσίνσκι, ο οποίος το 1979-1986 ήταν πρόεδρος της πολωνικής εξόριστης κυβέρνησης. Η σαρκοφάγος του βρίσκεται στο Μαυσωλείο Ρατσίνσκι, κάτω από την εκκλησία στο Ρογκάλιν. Στη διαθήκη του, ο Κόμης Ρατσίνσκι κληροδότησε την περιουσία του στο Ρογκάλιν (συμπεριλαμβανομένου του οικογενειακού ανακτόρου, της γκαλερί, της βιβλιοθήκης και της εκκλησίας) στο Οικογενειακό Ίδρυμα Ρατσίνσκι.

Γεωγραφία
---------

Μεγάλο μέρος του γύρω τοπίου αποτελεί την προστατευόμενη περιοχή αναγνωρισμένης φυσικής και οικολογικής αξίας γνωστή ως Πάρκο Τοπίου Ρογκάλιν.

Εικόνες
-------

* Παλάτι στο Ρογκάλιν- πρόσοψηΠαλάτι στο Ρογκάλιν- πρόσοψη
* Αεροφωτογραφία του παλατιούΑεροφωτογραφία του παλατιού
* ΒιβλιοθήκηΒιβλιοθήκη
* Σαρκοφάγος του Κόμη Έντβαρντ Αλεξάντερ ΡατσίνσκιΣαρκοφάγος του Κόμη Έντβαρντ Αλεξάντερ Ρατσίνσκι
* Άγαλμα στο Πάρκο ΡογκάλινΆγαλμα στο Πάρκο Ρογκάλιν
* Βελανιδιές του ΡογκάλινΒελανιδιές του Ρογκάλιν
* Joanna d`Arc, μέρος του μεγάλης κλίμακας πίνακα του Γιαν Ματέικο του 1886*Joanna d`Arc*, μέρος του μεγάλης κλίμακας πίνακα του Γιαν Ματέικο του 1886
* Προσωπογραφία του Έντβαρντ Αλεξάντερ Ρατσίνσκι από τον Γιάτσεκ Μαλτσέφσκι*Προσωπογραφία του Έντβαρντ Αλεξάντερ Ρατσίνσκι* από τον Γιάτσεκ Μαλτσέφσκι
* Μια έκθεση ζωγραφικής στο παλάτιΜια έκθεση ζωγραφικής στο παλάτι
* Εσωτερικό του ανακτόρουΕσωτερικό του ανακτόρου
* Ένα ιστορικό τζάκιΈνα ιστορικό τζάκι

Παραπομπές
----------

1. ↑  bdl.stat.gov.pl/api/v1/data/localities/by-unit/023016121105-0589659?var-id=1639616&format=jsonapi. Ανακτήθηκε στις 6  Οκτωβρίου 2022.
2. ↑  Πληροφορίες για τουρίστες και πολίτες στο Rogalin.org
3. ↑  «Workshops». *www.idpan.poznan.pl*. Ινστιτούτο Δενδρολογίας, Κούρνικ, Πολωνία. Ανακτήθηκε στις 15 Ιουνίου 2021.
4. ↑  «Fundacja Raczyńskich | Majątek Rogalin». *fundacjaraczynskich.pl*. Ανακτήθηκε στις 17 Φεβρουαρίου 2020.

Εξωτερικοί σύνδεσμοι
--------------------

* Ταξιδιωτικός οδηγός για το θέμα Rogalin από τα Βικιταξίδια
* Άνταμ Βισίνσκι, Φωτογραφίες από το Ρογκάλιν Αρχειοθετήθηκε 2016-03-17 στο Wayback Machine. στο Rogalin.eu

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NKC: ge390950

 |

 |